**PÁLYÁZATI FELHÍVÁS**

Beremend Nagyközség Önkormányzat Képviselő-testülete pályázatot hirdet újonnan létesülő mikro-vállalkozások, illetve működő mikro-vállalkozások beruházásainak, műszaki-technológiai fejlesztésének támogatására.

**A pályázat célja:**

A pályázat célja, hogy a támogatást nyújtson újonnan létesülő, illetve működő mikro-vállalkozásoknak. Ezáltal növelje a vállalkozói aktivitást, versenyképességet, innovációs képesség ösztönzését, továbbá segítséget nyújtson a munkahelyek megtartásához és újak létrehozásához.

**A pályázat tárgya:**

Támogatás vehető igénybe mikro-vállalkozások fejlesztéseinek támogatására, a megkezdett vagy tervezett gazdasági tevékenységhez közvetlenül kapcsolódó a Beremend Nagyközség Képviselőtestületének 10/2022.(VII.28.) számú rendelet 4 § 2. bekezdésében meghatározott tevékenységre, amely szerepel a mikro-vállalkozás bejegyeztetett tevékenységei között, vagy természetes személy ügyfél esetén az első kifizetési kérelem benyújtásáig felvett tevékenységre.

**A támogatás forrása, mértéke:**

Beremend Nagyközség 2020. évi költségvetésben "vállalkozói támogatás" előirányzatra elkülönített 3.750.000 Forintot.

Megítélhető támogatás mértéke az összes elszámolható kiadás 70%-a, de minimum: 100.000 Ft., maximum: 1.000.000 Ft.

**Lényeges változások az előző évekhez képest:**

- Az új rendelet száma: 10/2022. (VII.28.) a mikro vállalkozások létrehozására és fejlesztésére nyújtandó támogatások feltételeiről ([www.beremend.hu](http://www.beremend.hu) honlapon elérhető)

- Nem állapítható meg támogatás annak a pályázónak, aki, az adott költségvetési évben Beremend Nagyközség Önkormányzata által egyéb anyagi támogatásban részesült.

- Az idei évtől pályázatot nyújthatnak be a vendéglátó-ipari egységek is.

- A pontozási rendszerben lényeges változás történt. A rendelet mellékletében megtalálható.

- Plusz pontot kapnak azon pályázók is, akik igazolni tudják a társadalmi szerepvállalásukat

**A támogatási kérelem benyújtásának határideje, módja:**

2022. augusztus 8.- 2022. szeptember 5. között lehet, az Önkormányzathoz az általa rendszeresített formanyomtatványon. A formanyomtatványok és a pályázat részletes kiírása elérhetőek Beremend Nagyközség Önkormányzatának honlapján (www.beremend.hu), papír alapon beszerezhető a Beremendi Közös Önkormányzati Hivatal ügyfélszolgálatán személyesen.

**Részletes információ és tájékoztatás:**

Harcosné Illés Orsolyánál személyesen vagy muszak3@beremend.hu, illetve a következő telefonszámon: 06-72/574-925